Այվան Թոունի

**Այվան Բենջամին Եղիա Թոունի** (; ), անգլիացի ֆուտբոլիստ, «Բրենտֆորդ» ակումբի և Անգլիայի հավաքականի հարձակվող։

## Կարիերա
### «Նորթհեմփթոն Թաուն»
Թաունին ծնվել է Անգլիայի Նորթհեմփթոնշիր կոմսության Նորթհեմփթոն քաղաքում։ Ֆուտբոլային կարիերան սկսել է հայրենի քաղաքի «Նորթհեմփթոն Թաուն» ակումբում։ Առաջին թիմում նորամուտը նշել է 2012 թվականի նոյեմբերի 13-ին «Բրեդֆորդ Սիթիի» դեմ գավաթային խաղում «Վելի Փերեյդ»-ում, որտեղ փոխարինել է Լյուիս Ուիլսոնին խաղավերջում։ 16 տարեկանում դարձել է «Նորթհեմփթոն Թաունի» ամենաերիտասարդ ֆուտբոլիստը ակումբի գոյության ողջ պատմության ընթացքում։ Հաջորդ օրը Անգլիայի երիտասարդական գավաթի խաղարկությունում «Յորք Սիթիի» դեմ խաղում Թոունին խփել է 4 գոլ, հանդիպումն ավարտվել է 5:0 հաշվով հաղթանակով։

Անգլիայի երկրորդ լիգայում Թոունին իր նորամուտը նշել է 2013 թվականի սեպտեմբերի 28-ին «Մորկամի» դեմ տնային խաղում, որտեղ հանդիպման 74-րդ րոպեին փոխարինել է Բեն Տոզերին։ Երկրորդ լիգայում իր առաջին գոլը Թոունին խփել է 2014 թվականի ապրիլի 26-ին «Դագենեմ Ընդ Ռեդբրիջ»-ի դեմ խաղում։ Այդ խաղում նա երկու գոլ է խփել, խաղն ավարտվել է 3:0 հաշվով։ Մայիսի 3-ին «Օքսֆորդ Յունայթեդի» դեմ մրցաշրջանի վերջին խաղում Թաունին գլխով գոլ խփեց, «Նորթհեմփթոն Թաունը» հաղթեց այս հանդիպումը 3:1 հաշվով և խուսափեց ազգային կոնֆերանս դուրս գալուց։

2014 թվականի օգոստոսի 13-ին Թոունին ֆուտբոլային լիգայի գավաթի առաջին փուլում գլխով խփեց «Վուլվերհեմփթոն Ուոնդերերսի» դարպասը, Թաունիի թիմը հաղթեց 3-2 հաշվով։ 2014/15 մրցաշրջանում իր առաջին գոլը Թոունին խփել է սեպտեմբերի 20-ին «Աքրինգթոն Սթենլիի» դեմ խաղում։ Այդ խաղում նա երկու գոլ է խփել, սակայն հանդիպումը պարտվել է 4:5 հաշվով։ Մեկ շաբաթ անց նա խփեց միակ և հաղթական գոլը «Մորկամի» դեմ խաղում։

2014 թվականի նոյեմբերին Թոունին մոտ էր 500 հազար ֆունտով «Վուլվերհեմփթոն Ուոնդերերս» տեղափոխվելուն։ Սակայն տրանսֆերը խափանվել է բուժզննումից հետո։

### «Նյուքասլ Յունայթեդ»
2015 թվականի օգոստոսի 6-ին Թոունին երկարաժամկետ պայմանագիր կնքեց «Նյուքասլ Յունայթեդի» հետ։ Առաջին անգամ խաղադաշտ դուրս եկավ ֆուտբոլի լիգայի գավաթի երկրորդ փուլում օգոստոսի 25-ին, որտեղ փոխարինեց Մասադիո Այդարին Նորթհեմփթոնի իր նախկին թիմի դեմ խաղի ավարտին։ Սեպտեմբերի 26-ին իր նորամուտը նշեց Անգլիայի Պրեմիեր լիգայում «Չելսիի» դեմ խաղում, 85-րդ րոպեին փոխարինեց Ալեքսանդար Միտրովիչին։

### Վարձակալություն «Բարնսլիում»
2015 թվականի նոյեմբերի 9-ին Թոունին վարձավճարով տեղափոխվել է «Բարնսլի», վարձակալության ժամկետը նախատեսված էր 28 օրով։ Ակումբում նորամուտը նշել է հաջորդ օրը՝ «Յորք Սիթիի» դեմ ֆուտբոլային լիգայի գավաթի խաղում։ Դեկտեմբերի 5-ին իր առաջին գոլը խփեց «Ուիգան Ատլետիկի» դեմ ֆուտբոլային լիգայի գավաթի խաղարկության հաջորդ փուլի խաղում, խաղն ավարտվեց 2:2 հաշվով, «Բարնսլին» 4:2 հաշվով հաղթեց 11 մետրանոցներով։ Մեկ շաբաթ անց Թոունին խփեց առաջին գոլը լիգայում՝ «Կոլչեսթեր Յունայթեդի» դեմ խաղում։

### «Պիտերբորո Յունայթեդ»
2018 թվականի օգոստոսի 9-ին Այվան Թոունին պայմանագիր կնքեց «Պիտերբորո Յունայթեդ» ակումբի հետ։ Մի շարք աղբյուրների տվյալներով՝ պայմանագիրը գնահատվել է 650 000 ֆունտ։

2018/19 մրցաշրջանում Լիգա 1-ում և նույն մրցաշրջանի գավաթային հանդիպումներում խաղադաշտ է դուրս եկել 55 խաղում և խփել 23 գոլ՝ դառնալով թիմի լավագույն ռմբարկուն։

## Վիճակագրություն

## Ծանոթագրություններ

## Արտաքին հղումներ

* Профиль футболиста  на официальном сайте ФК «Брентфорд»
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Ճամայկացի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Նորթհեմպտոն Թաունի ֆուտբոլիստներ
Կատեգորիա:Շրուսբերի Թաունի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սկանտորպ Յունայթեդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ